Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 563/14/3309	Trenčín, 7.8.2014
EEČ : 2-28-174-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Vyšetrovateľ OR PZ XXXXX uznesením sp. zn. XXXXX  zo dňa  20.06.2014 podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1 odsek 3 písmeno b) Trestného zákona s poukazom na § 138 písmeno b) Trestného zákona, ktorého sa mala dopustiť na tom skutkovom základe, že hoci je ako matka dieťaťa v zmysle § 62 a násl. Zákona o rodine a na základe XXXXX súdu XXXXX sp. zn. XXXXX zo dňa 14.03.2007, vykonateľným a právoplatným dňa 04.04.2007, zaviazaná prispievať na výživné na dieťa XXXXX, narodeného XXXXX, sumou vo výške 22,60 € k rukám otca XXXXX, trvale bytom XXXXX XXXXX číslo XXXXX XXXXX, ktorému bolo dieťa zverené do výchovy, vždy do 25. dňa v mesiaci vopred, páchateľka si však svoju vyživovaciu povinnosť od dňa 01.06.2012 doposiaľ (august 2014) riadne neplní, čím jej vznikol dlh na výživnom 587,60 €.

lebo zanikla trestnosť činu

Odôvodnenie:
Vyšetrovateľ OR PZ XXXXX uznesením sp. zn. XXXXX  zo dňa  20.06.2014 podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1 odsek 3 písmeno b) Trestného zákona s poukazom na § 138 písmeno b) Trestného zákona, ktorého sa mala dopustiť na tom skutkovom základe, že hoci je ako matka dieťaťa v zmysle § 62 a násl. Zákona o rodine a na základe XXXXX súdu XXXXX sp. zn. XXXXX zo dňa 14.03.2007, vykonateľným a právoplatným dňa 04.04.2007, zaviazaná prispievať na výživné na dieťa XXXXX, narodeného XXXXX, sumou vo výške 22,60 € k rukám otca XXXXX, trvale bytom XXXXX XXXXX číslo XXXXX XXXXX, ktorému bolo dieťa zverené do výchovy, vždy do 25. dňa v mesiaci vopred, páchateľka si však svoju vyživovaciu povinnosť od dňa 01.06.2012 doposiaľ (august 2014) riadne neplní, čím jej vznikol dlh na výživnom 587,60 €.

	Počas prípravného konania bola vypočutá obvinená XXXXX, boli zabezpečené listinné dôkazy: rozsudok Okresného súdu v Trenčíne, správy k osobe obvinenej, odpis z Registra trestov.
	
	Dňa 31.07.2014 do zápisnice o výsluchu obvineného uviedla obvinená XXXXX, že uhradila dlžné výživné za obdobie od 01.06.2012 do dňa výsluchu vrátane mesiaca august 2014 vo výške 610,20 €.

	Dňa 04.08.2014 do zápisnice o výsluchu svedka - poškodeného uviedol svedok XXXXX, že obvinená XXXXX mu uhradila dlžné výživné od 01.06.2012 do dňa výsluchu, vrátane mesiaca august 2014 vo výške 610,20 € na dieťa XXXXX, čím bolo XXXXX uhradené celé bežné výživné k dnešnému dňu. XXXXX v uvedenej zápisnici ďalej uviedol, že neplnenie vyživovacej povinnosti zo strany XXXXX nemá trvalo nepriaznivé následky na dieťa XXXXX.

	Vzhľadom k tomu, že obvinená XXXXX svoju povinnosť dodatočne splnila skôr, než sa súd odobral na záverečnú poradu a trestný čin nemal trvalo nepriaznivé následky, zanikla v zmysle osobitného ustanovenia o účinnej ľútosti podľa § 86 písmeno a/ Trestného zákona trestnosť činu zanedbania povinnej výživy podľa § 207 odsek 1 odsek 3 písmeno b) Trestného zákona s poukazom na § 138 písmeno b) Trestného zákona.

	Podľa § 215 odsek l písmeno h/ Trestného poriadku prokurátor zastaví trestné stíhanie, ak trestnosť činu zanikla.

            Z ustanovenia § 86 písmeno a/ Trestného zákona vyplýva, že trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť splnil skôr, než sa súd odobral na záverečnú poradu.

	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka